I juni 2007 ble hun nr 5 i det kenyanske mesterskapet på 400 m. Samme år vant hun gull på 400 m under det afrikanske juniormesterskapet og satte ny kenyansk juniorrekord på 200 m med 24,68. Hun skal ha løpt sin første 800 m 19. april 2008 under de kenyanske uttaksløpene til Afrikamesterskapet. Hun løp da på 2.01.02, og treneren hennes foreslo da at hun skulle satse på 800 m. Hun er ansatt i det kenyanske politiet, der hun trener sammen med Janeth Jepkosgei, en av hennes største rivaler på distansen.